L'eixe de Mercurio tien l'inclinación mas chicota de qualsiquiera d'as planetas d'o Sistema Solar (arredol de 1/30 grau). A suya excentricidat orbital ye la mas gran de totas as planetas conoixius en o Sistema Solar; en o perihelio, a distancia de Mercurio a lo Sol ye solo arredol de dos tercios (u 66 %) d'a suya distancia en l'afelio. A superficie de Mercurio pareix tener muitos craters y a suya apariencia ye semellant a la d'a Luna, lo que indica que ha estau cheolochicament inactiva mientres mils de millons d'anyadas. Quasi sin atmosfera pa retener a calor, tien temperaturas superficials que vareyan mientres o día mas que en qualsiquier atra planeta d'o Sistema Solar, que van dende 100 K (-173 °C) por a nueit a 700 K (427 °C) mientres o día en as rechions equatorials.  As rechions polars son constantment por debaixo de 180 K (-93 °C). A planeta no tien satelites naturals conoixius.